ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Οκτωβρίου 1993 για την τροποποίηση της απόφασης 91/650/ΕΟΚ σχετικά με την κατάρτιση μιας προσθήκης στο κοινοτικό πλαίσιο στήριξης παροχής κοινοτικής βοήθειας στην Ιρλανδία για τη βελτίωση των συνθηκών μεταποίησης και εμπορίας των γεωργικών προϊόντων (Το κείμενο στην αγγλική γλώσσα είναι το μόνο αυθεντικό)

(93/578/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 για τη βελτίωση των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 2,

Εκτιμώντας:

ότι η Επιτροπή, με την απόφαση 89/640/ΕΟΚ (3), έχει εγκρίνει το κοινοτικό πλαίσιο στήριξης για παροχή διαρθρωτικής βοήθειας στην Ιρλανδία-

ότι η Επιτροπή ενέκρινε, στις 11 Δεκεμβρίου 1991, την απόφαση 91/650/ΕΟΚ (4) που καταρτίζει την προσθήκη στο κοινοτική πλαίσιο στήριξης για κοινοτικές παρεμβάσεις με βάση τον κανονισμό (ΕΟΚ) αριθ. 866/92 που καλύπτει την περίοδο από 1ης Ιανουαρίου 1991 έως 31 Δεκεμβρίου 1993-

ότι οι ανασυσταθείσες και συμπληρωματικές πιστώσεις απαιτούν αναθεώρηση των χρηματοδοτικών ρυθμίσεων που προβλέπονται για δημοσιονομική βοήθεια από την Κοινότητα-

ότι η επιτροπή παρακολούθησης του κοινοτικού πλαισίου στήριξης για την Ιρλανδία που καλύπτει ο στόχος 1, αποφάσισε στις 28 Απριλίου 1993 να μεταβιβάσει 1 523 000 Ecu, σε τιμές 1993, στην προσθήκη στο κοινοτικό πλαίσιο στήριξης για τη βελτίωση των συνθηκών μεταποίησης και εμπορίας των γεωργικών προϊόντων-

ότι η επιτροπή παρακολούθησης του κοινοτικού πλαισίου στήριξης για την Ιρλανδία που καλύπτει ο στόχος 1 αποφάσισε στις 8 Σεπτεμβρίου 1993 την χορήγηση πρόσθετων πιστώσεων 5 000 000 Ecu σε τιμές 1993, στην προσθήκη στο κοινοτικό πλαίσιο στήριξης για τη βελτίωση των συνθηκών μεταποίησης και εμπορίας των γεωργικών προϊόντων-

ότι η επιτροπή παρακολούθησης που καταρτίστηκε στο πλαίσιο της εφαρμογής του κανονισμού (ΕΟΚ) αριθ. 866/90 για την Ιρλανδία αποφάσισε στις 20 Ιουλίου 1993 να τροποποιήσει το χρηματοδοτικό σχέδιο της προσθήκης στο κοινοτικό πλαίσιο στήριξης-

ότι οι τροποποιήσεις που πρότεινε η επιτροπή παρακολούθησης συνεπάγονται νέο δημοσιονομικό προγραμματισμό της βοήθειας από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Προσανατολισμού, σχετικά με το συνολικό ποσό και τα ποσά ανά τομέα που προβλέπονται στο άρθρο 2 της απόφασης της Επιτροπής 91/650/ΕΟΚ-

ότι τα μέτρα που προβλέπονται στον παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 2 της απόφασης 91/650/ΕΟΚ τροποποιείται ως εξής:

Το συνολικό κόστος των προτεραιοτήτων που εγκρίθηκαν για την κοινή δράση από την Κοινότητα και το σχετικό κράτος μέλος ανέρχεται σε 161 572 809 Ecu και οι χρηματοδοτικές ρυθμίσεις που προβλέπονται για δημοσιονομική βοήθεια από την Κοινότητα κατανέμονται ως εξής:

"(τιμές 1991 αναπροσαρμοσμένες στις τιμές 1993 σε Ecu)

"" ID="01">1. Κρέας> ID="02">43 082 377"> ID="01">2. Γάλα και γαλακτοκομικά προϊόντα> ID="02">6 893 592"> ID="01">3. Αυγά και πουλερικά> ID="02">3 317 142"> ID="01">4. Ζώα διάφορα> ID="02">2 297 976"> ID="01">5. Σιτηρά> ID="02">1 182 139"> ID="01">6. Οπωροκηπευτικά> ID="02">2 147 014"> ID="01">7. Άνθη και φυτά> ID="02">0"> ID="01">8. Γεώμηλα> ID="02">4 309 731"> ID="01">9. Καλλιέργειες διάφορες> ID="02">0 "> ID="01">Σύνολο> ID="02">63 229 971 ">

Το ποσό που υπολείπεται και το οποίο αντιστοιχεί στη συμμετοχή του κράτους μέλους ανέρχεται σε 16 245 436 Ecu για το δημόσιο τομέα και 82 097 402 Ecu για τον ιδιωτικό τομέα.

Άρθρο 2

Η παρούσα απόφαση απευθύνεται στην Ιρλανδία και στην υπηρεσία γεωργίας και δασοκομίας.

Βρυξέλλες, 29 Οκτωβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 91 της 6. 4. 1990, σ. 1.

(2) ΕΕ αριθ. L 353 της 17. 12. 1990, σ. 23.

(3) ΕΕ αριθ. L 370 της 19. 12. 1989, σ. 39.

(4) ΕΕ αριθ. L 350 της 19. 12. 1991, σ. 51.